นำร่างแม่ปุ๊ มารดา โอ วรุฒ บำเพ็ญกุศลใน กทม. หลังลื่นล้มจนเสียชีวิต 
ญาตินำร่างแม่ปุ๊ มารดา โอ วรุฒ วรธรรม อดีตพระเอกผู้ล่วงลับ ออกจาก รพ.ลานนา จ.เชียงใหม่ ไปบำเพ็ญกุศลที่ วัดศรีเอี่ยม กทม. หลังประสบอุบัติเหตุลื่นล้มที่บ้าน เข้ารักษาที่ รพ. และเสียชีวิต เมื่อ 3 ก.ค. ภายหลังสูญเสียบุตรชายไม่ถึง 2 ปี วันที่ 6 กรกฎาคม หลังจากที่ แม่ปุ๊ นางอรพิน กุญชร ณ อยุธยา แม่ของอดีตพระเอกชื่อดังผู้ล่วงลับ โอ วรุฒ วรธรรม ได้เสียชีวิตลง ตั้งแต่ช่วงเช้าวันที่ 3 กรกฎาคม ที่ผ่านมา โดยในเช้าวันนี้ ทางญาติ พร้อมด้วยรถพยาบาลจากมูลนิธิร่วมกตัญญู ได้เดินทางมารับร่าง แม่ปุ๊ ที่ รพ.ลานนา เชียงใหม่ เพื่อเคลื่อนย้ายไปประกอบพิธีทางศาสนาที่วัดศรีเอี่ยม กรุงเทพฯ โดยนิมนต์พระสงฆ์ 2 รูป มาเดินจูงร่างของแม่ปุ๊ ขึ้นรถมูลนิธิฯขณะเดียวกัน ได้มีคนสนิทของทางครอบครัวเดินทางมาร่วมส่งแม่ปุ๊เป็นครั้งสุดท้าย จากนั้นได้เคลื่อนร่างของแม่ปุ๊เข้ากรุงเทพฯ ทันที โดยมีรถของมูลนิธิร่วมกตัญญู พร้อมรถตู้ของทางครอบครัวและคนสนิทที่ติดตามไปสำหรับพิธีบำเพ็ญกุศลศพ แม่ปุ๊ อรพิน กุญชร ณ อยุธยา จะมีการตั้งบำเพ็ญกุศลที่ ศาลา 5 วัดศรีเอี่ยม กรุงเทพฯ โดยทำพิธีรดน้ำศพในวันที่ 7 กรกฎาคม และจะมีพิธีฌาปนกิจ ในวันที่ 11 กรกฎาคม 2563ขณะที่บรรยากาศที่บ้านวรุฒ เลขที่ 100 บ้านแพะขวาง ตำบลน้ำแพร่ อำเภอหางดง จังหวัดเชียงใหม่ เป็นไปอย่างเงียบเหงาสำหรับ แม่ปุ๊ อรพิน กุญชร ณ อยุธยา ได้ประสบอุบัติเหตุลื่มล้มบริเวณห้องนั่งเล่นในบ้าน เมื่อช่วงเช้าตรู่วันที่ 9 มิถุนายน 2563 ระหว่างที่จะเปิดประตูให้สุนัขออกไปวิ่งเล่นนอกบ้าน จากนั้นอาการดีขึ้น แม้ต้องใส่ท่อช่วยหายใจอยู่ประมาณ 2 สัปดาห์ กระทั่งสามารถออกไปนอนพักรักษาตัวในห้องปกติได้ แต่แล้วอาการก็กลับทรุดลงอีก และเสียชีวิตลงในตอนเช้าวันที่ 3 กรกฎาคม ซึ่งเป็นการเสียชีวิตต่อจาก นายแรม วรธรรม บิดาของวรุฒ วรธรรม ที่เสียชีวิตลงเมื่อวันที่8 ธันวาคม 2562 หลังจากบุตรชาย อดีตพระเอกชื่อดัง เสียชีวิตไปเมื่อวันที่ 11 กันยายน 2561
ญาตินำร่างแม่ปุ๊ มารดา โอ วรุฒ วรธรรม อดีตพระเอกผู้ล่วงลับ ออกจาก รพ.ลานนา จ.เชียงใหม่ ไปบำเพ็ญกุศลที่ วัดศรีเอี่ยม กทม. หลังประสบอุบัติเหตุลื่นล้มที่บ้าน เข้ารักษาที่ รพ. และเสียชีวิต
โอ วรุฒ วรธรรม,แม่โอ วรุฒ เสียชีวิต,อรพิน กุญชร ณ อยุธยา,แม่โอ วรุฒ ตาย,ข่าวทั่วไป